Gazimuras
Gazimuras (rus. Газимур) – upė Rusijoje, Užbaikalės krašte; kairysis Argūnės intakas (Amūro baseinas). Prasideda Nerčios kalnagūbrio šiaurės vakariniuose šlaituose, teka daugiausia šiaurėn tarpukalnių duburiu tarp Gazimuro ir Borščiovo kalnagūbrių. Įteka į Argūnę 110 km nuo jos žiočių. Didesni intakai: Gungudža, Alenujis, Kutia (kairieji), Zola, Bunia, Taina, Ušmunas (dešinieji). Būdingas kalnų upės braižas. Maitina daugiausia lietaus vandenys. Upės baseine yra ampalų. Pagrindinės gyvenvietės prie Gazimuro: Gazimurskij Zavodas, Kurlėja.